স্থানীয়রা জানান, জুড়ী উপজেলার বিভিন্ন দুর্গম এলাকায় পাহাড়-টিলায় মারাত্মক ঝুকি নিয়ে অন্তত ৫ হাজার মানুষ বসবাস করছে। বড়লেখার বিভিন্ন এলাকায় পাহাড়ের চুড়ায় অন্তত ২০ হাজার মানুষ ঝুঁকি নিয়ে বসবাস করছে। বর্ষায় অতিবর্ষণে পাহাড় ধসে প্রাণহানীর ঘটনা ঘটলেই কেবল প্রশাসন দৌড়ঝাপ শুরু করে। অনাকাঙ্খিত দুর্ঘটনা এড়াতে প্রচারনা আর নানা সিদ্ধান্ত গ্রহন করা হলেও পরবর্তীতে তা বাস্তবায়ন না করায় হতাহতের ঘটনার পুনরাবৃত্তি ঘটে।